open-index/open-wikipedia-markdown huggingface dataset:
Kotini

**Kotini** on suomalainen musiikkikappale, jonka on sanoittanut Konstantin Raitio. Sävelmä on suomalainen kansansävelmä. Laulu on mukana useissa kansakoulujen musiikkikirjoissa.

## Sanat

Tiedän paikan armahan,
rauhallisen, ihanan,
joss’ on olo onnekas,
elo tyyni, suojakas.

Sepä kotikulta on,
koti kallis, verraton.
Eipä paikkaa olekaan
kodin vertaa ollenkaan.

Siell’ on isä rakkahin,
siellä äiti armahin,
siellä siskot, veikkoset
riemurinnat, iloiset.

Suojaa, Herra, kotini,
anna sille armosi,
anna olla enkelein
vartijana kodillein!

Kun ma kerran suureks’ saan,
joudun mailman pauhinaan,
silloin aina etsin sun,
rauhan majan kaivatun.


## Lähteet
Lyss

**Lyss** on kaupunki Luoteis-Sveitsissä, Bernin kantonissa. Kaupungissa on runsaat 14&nbsp;000 asukasta.

## Sijainti
Lyss sijaitsee Aarejoen varrella, parikymmentä kilometriä Bernistä luoteeseen.

## Liikenne
Moottoritie A6 Bernistä Biel/Bienneen kulkee Lyssin kautta. SBB:n Bern–Biel/Bienne-rata kulkee Lyssin kautta. Lisäksi Lyssistä on rautatieyhteys Kerzersiin ja samoin kuin Busswilistä Büreniin.

## Muuta
Lyss on vuosittain järjestettävän Berner Rundfahrt -pyöräilykilpailun keskuspaikka.

## Lähteet
*
* 

### Viitteet

## Aiheesta muualla
HMS Spica (T121)

**HMS Spica** (runkonumero T121) oli Ruotsin laivaston Spica-luokan torpedovene.

## Valmistus

Alus tilattiin Götaverken AB:lta. Se laskettiin vesille 26. huhtikuuta 1966 ja liitettiin laivastoon neljä kuukautta myöhemmin 26. elokuuta.

## Palvelus
Alus poistettiin palveluksesta 1. marraskuuta 1989.

## Lähteet

*
*

### Viitteet
Heidi Rämö

**Heidi Henrietta Rämö** (s. 1970) on suomalainen kunnanjohtaja. Hän toimi Lempäälän kunnanjohtajana vuosina 2015–2024. Tästä tehtävästä hän siirtyi  Pirkanmaan Yrityskummit ry:n toiminnanjohtajaksi. Aiemmin hän on ollut Punkalaitumen kunnanjohtaja 2011–2012 ja Hattulan kunnanjohtaja 2012–2015. 

Sipoossa syntynyt, mutta sukujuuriltaan urjalalainen Rämö on koulutukseltaan filosofian maisteri. Hän on naimisissa, ja hänellä on kolme lasta.

## Lähteet

## Aiheesta muualla
* 
*
HMS Castor (T124)

**HMS Castor** (runkonumero T124) oli Ruotsin laivaston Spica-luokan torpedovene.

## Valmistus

Alus tilattiin Karlskronan laivastontelakalta. Se laskettiin vesille 25. lokakuuta 1965 ja liitettiin laivastoon 7. heinäkuuta 1967.

## Palvelus
Alus poistettiin palveluksesta 30. kesäkuuta 1985.

## Lähteet
*
*

### Viitteet
Namakunde

**Namakunde** on kaupunki ja kunta Cunenen maakunnassa Angolassa. Kaupunki on raja-asema Namibiaan päin, ja se sijaitsee 25 kilometriä kaakkoon Ondjivasta. Vuoden 2019 arvion mukaan Namakunden asukasluku oli 166&nbsp;135.

## Namakunde lähetysasemana
Namakunde oli Reinin Lähetysseuran kolmas lähetysasema Oukwanyamassa. Sen perusti vuonna 1900 saksalainen lähetyssaarnaaja Wilhelm Ickler. Tämän alueen uskottiin tuolloin kuuluvan Saksan Lounais-Afrikkaan.

Juuri kun Ickler sai tämän lähetysaseman rakennetuksi, hän sairastui mustavesikuumeeseen ja kuoli 22. kesäkuuta 1900.

Marraskuussa 1915 saksalaisten oli lähdettävät Namakundesta, josta nyt tuli Portugalin Länsi-Afrikan ja Brittiläisen Lounais-Afrikan välinen raja-aseama. Lähetysaseman rakennukset raunioituivat myöhemmin.

## Lähteet
* 

### Viitteet
HMS Vega (T125)

**HMS Vega** (runkonumero T125) oli Ruotsin laivaston Spica-luokan torpedovene.

## Valmistus

Alus tilattiin Karlskronan laivastontelakalta. Se laskettiin vesille 12. maaliskuuta 1966 ja liitettiin laivastoon 17. marraskuuta 1967.

## Palvelus
Alus poistettiin palveluksesta 1. marraskuuta 1989.

## Lähteet
*
*

### Viitteet
Erwin Mulder

**Erwin Mulder** (s. 3. maaliskuuta 1989 Pannerden) on alankomaalainen jalkapalloilija, joka edustaa Englannin mestaruussarjassa pelaavaa Swansea Cityä. Pelipaikaltaan hän on maalivahti.

Mulder teki ensiesiintymisensä Eredivisiessä 2. joulukuuta 2007, kun Feyenoord voitti Heracles Almelon kotonaan 6–0. Ottelu oli hänen ainoansa sarjassa kaudella 2007–2008. Elokuussa 2008 Mulder lainattiin toiseksi korkeimman sarjatason Excelsioriin, jossa hän torjui ykkösmaalivahtina kauden 2008–2009. Feyenoordiin palattuaan Mulder pelasi kymmenen pääsarjaottelua kaudella 2009–2010 ja 17 sitä seuraavalla. Kaudeksi 2011–2012 hän nousi seuran ykkösmaalivahdiksi ja pelasi 34 sarjaottelua. Kaudella 2012–2013 Mulderin ottelut Eredivisiessä jäivät 22:een hänen varpaansa murruttua syyskaudella. Kaudella 2013–2014 hän oli jälleen ykkösmaalivahti pelaten 32 sarjaottelua. Kauden jälkeen Feyenoord hankki Ajaxista Kenneth Vermeerin, josta tuli uusi ykkösmaalivahti, ja Mulder pelasi kaudella 2014–2015 vain neljä sarjaottelua.

## Lähteet
Mustakyynelrastas

**Mustakyynelrastas** (*Drymodes superciliaris*) on pensassieppojen heimoon kuuluva varpuslintu.

## Levinneisyys
Mustakyynelrastasta tavataan Australian pohjoisosissa, Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.

## Lähteet
Australianrastas

**Australianrastas** (*Drymodes brunneopygia*) on pensassieppojen heimoon kuuluva varpuslintu.

## Levinneisyys
Australianrastasta tavataan laajalla alueella Australian eteläosissa. Lajin kannankehitys on laskeva, mutta sen ei uskota vielä olevan vaarassa, ja se on luokiteltu elinvoimaiseksi.

## Lähteet
Muurolan sairaala

**Muurolan sairaala** oli vuosina 1973–2023 toiminut Lapin sairaanhoitopiiriin kuulunut psykiatrinen sairaala Rovaniemen Muurolan kylässä, noin 25&nbsp;kilometriä Rovaniemen keskustasta lounaaseen.. Siellä oli myös Lapin päihdeklinikka. Psykiatrisessa sairaalassa oli 46 potilaspaikkaa, päihdeklinikalla 12. Se oli alun perin rakennettu keuhkotautiparantolaksi. Päärakennuksen on suunnitellut arkkitehti Jussi Paatela, ja se valmistui vuonna 1951.  

Museoviraston mukaan osa alueen rakennuksista on valtakunnallisesti merkittäviä rakennettuja kulttuuriympäristöjä.

## Historia
Vanhan sairaalan suunnitteli E. A. Kranck ja se rakennettiin 1925–1926, ja keuhkotautisairaala aloitti toimintansa 1927. Sairaala vuokrattiin saksalaisille vuonna 1942 kenttäsairaalaksi. Siellä oli myös suomalaisten sotasairaala. Saksalaiset räjäyttivät rakennuksen lähtiessään vetäytymään Lapista 1944. Päärakennus tuhoutui, mutta henkilökunnan asunnot ja varastorakennukset säilyivät. Uusi rakennus valmistui 1951, siinä oli 355 potilaspaikkaa.. Sairaala siirtyi psykiatrian käyttöön 1973–1974, ja keuhkotautipotilaat siirtyivät Rovaharjuun.

Lapin sairaanhoitopiirin yhtymähallitus päätti toukokuussa 2015 siirtää sairaalan toiminnot Lapin keskussairaalan yhteyteen ja että rakennukset myydään. Siirron ajankohdasta ei ollut vielä päätöstä.  Elokuussa 2023  Muu­ro­lan psy­kiat­ri­nen sai­raa­la lopulta lopetti toimintansa ja psykiatrinen sairaalahoito  muutti uusiin ti­loi­hin Lapin kes­kus­sai­raa­laan. Sairaalakäytön jälkeen rakennuksessa on toiminut Lapin hyvinvointialueen hoivakoteja. Ne ovat olleet kuitenkin esillä mediassa huonon varustelutasonsa takia.

## Lähteet
Elka

**Elka** tai **ELKA** voi tarkoittaa seuraavaa:
__NOTOC__
## Henkilöt
### Etunimi
* Elka (s. 1982), ukrainalainen laulaja
* Elka de Levie (1905–1979), alankomaalainen voimistelija
* Elka Graham (s. 1981), australialainen uimari
* Elka Nikolova, bulgarialais-yhdysvaltalainen elokuvaohjaaja
* Elka Ostrovsky, kuvitteellinen hahmo televisiosarjassa *Hot in Cleveland*
* Elka Todorova, bulgarialainen sosiologian, psykologian ja sosiaalityön tutkija

## Muut
* Suomen Elinkeinoelämän Keskusarkisto, lyhennettynä Elka
* Aspioti-ELKA, kreikkalainen julkaisu- ja painoyritys, toiminnassa 1873–1997
* Elka, italialainen sähköurku- ja syntetisaattorivalmistaja; brändin omisti vuodesta 1989 Generalmusic ja vuodesta 2013 suomalainen Soundion Oy
** Elka Synthex, vuosina 1981–1985 valmistettu syntetisaattori
* ELKA, bulgarialainen laskimien valmistaja
** Elka 22, valmistajan kuuluisin malli
Mehiparrat

**Mehiparrat** (*Jovibarba*) on maksaruohokasvien (Crassulaceae) heimoon kuuluva mehikasvisuku.

## Tuntomerkit
Mehiparrat ovat monivuotisia karvattomia ruohoja, jotka kasvavat 8–25 senttimetriä korkeiksi. Ne ovat pystyvartisia ja haarattomia, varreltaan meheviä eli sukkulenttisia. Lehdet ovat monivuotisia, ruodittomia ja muodostavat tyviruusukkeen kiinnittyen varteen kierteisesti. Lapa on tavallisesti 2–4 cm, joskus jopa 6 cm pitkä, muodoltaan pitkänomainen tai vastapuikea, mehevä, tyveltään kannukseton, ehyt- ja toisinaan ripsilaitainen. Suonet ovat huomaamattomia.

Kukinnot ovat varsipäätteisiä viuhkoja. Kukkaperät puuttuvat tai ovat korkeintaan millimetrin mittaisia. Kukat ovat pystyjä ja kuusi- tai seitsenlukuisia. Niissä on tyveltään yhdistynyt verhiö. Terälehdet ovat pystyjä, erillisiä, vihertävän valkoisia, vihertävän keltaisia tai keltaisia ja ripsureunaisia. Mesiäiskehrä on neliömäinen. Heteiden määrä on kaksi kertaa niin suuri kuin verholehtien, ja palhot ovat terälehtiin kiinnittymättömiä. Emit ovat pystyjä ja toisiinsa yhtyneitä; vartalot ovat neljä tai viisi kertaa sikiäintä lyhempiä. Hedelmä on kotamainen, pysty ja koostuu tyvestään yhteen kasvaneista emilehdistä. Siemenet ovat soikeita ja uurteisia.

## Levinneisyys
Mehiparrat ovat kotoisin Euraasiasta.

## Luokittelu
Mehipartojen suvussa on kolme lajia:
* *[[pallomehiparta|Jovibarba globifera]]* – pallomehiparta
* *[[isomehiparta|Jovibarba heuffelii]]* – isomehiparta
* *[[Jovibarba preissiana]]*

Mehipartojen erottaminen omaksi suvukseen mehitähdistä (*Sempervivum*) on ollut kiistanalaista jo yli vuosisadan ajan. Toisinaan niitä pidetään mehitähtien suvun sektiona, toisinaan omana sukunaan. Omaksi suvuksi viemistä on perusteltu mehipartojen terälehtien pystyisyydellä (mehitähdillä ne ovat taipuneita), kukan kuusi- tai joskus seitsenlukuisuudella (mehitähdillä on 8–16-lukuiset kukat), terälehtien ripsireunaisuudella (mehitähdillä on ehytlaitaiset terälehdet) ja siitepölyhiukkasen morfologialla ja hienorakenteella, joissa mainituilla suvuilla on merkittäviä eroja. Joka tapauksessa viimeaikaiset geneettiset tutkimukset ovat osoittaneet mehipartojen ja -tähtien olevan toisilleen läheistä sukua.

## Lähteet

## Aiheesta muualla
* Suomen Lajitietokeskus: Mehiparrat – ''Jovibarba''
Fluorenyylimetyloksikarbonyylikloridi

**Fluorenyylimetyloksikarbonyylikloridi** eli **9-fluorenyylimetyyliklooriformiaatti** tai **FMOC-Cl** (C15H11ClO2) on klooriformiaattiestereihin kuuluva aromaattinen orgaaninen yhdiste. Yhdistettä käytetään erityisesti synteettisten peptidien valmistuksessa suojaryhmänä. 

## Ominaisuudet
Fluorenyylimetyloksikarbonyylikloridi on huoneenlämpötilassa valkoista kiteistä ainetta. Se liukenee orgaanisiin liuottimiin kuten dikloorimetaaniin, tetrahydrofuraaniin ja dioksaaniin. Se sisältää elektrofiilisen happokloridifunktionaalisuuden ja reagoi nukleofiilien kuten veden, alkoholien tai amiinien kanssa.

## Valmistus ja käyttö
Fluorenyylimetyloksikarbonyylikloridia valmistetaan tyypillisimmin 9-fluorenyylimetanolin ja fosgeeniin välisellä reaktiolla. Toinen valmistustapa on 9,10-fenantreenikinonin ja fosgeenin välinen reaktio.
:

Fluorenyylimetyloksikarbonyylikloridin tärkein käyttökohde on toimia aminohappojen aminoryhmän suojaryhmänä kiinteän faasin peptidisynteeseissä. Se reagoi helposti primääristen ja sekundääristen amiinien kanssa. Näissä peptidisynteeseissä aminohapon suojaamaton karboksyylihappopää reagoi toisen aminohapon vapaan aminoryhmän kanssa muodostaen peptidisidoksen. Suojaryhmä voidaan poistaa heikon emäksen avulla ja synteesi jatkuu. FMOC-suojausta käytetään usein niin kutsuttuna ortogonaalisena suojaryhmänä emäksiä sietävän, mutta happolabiilin t-Boc-ryhmän kanssa.
:

Fluorenyylimetyloksiryhmän poistamisen emäksellä tuottaa vapaan aminoryhmän ja sivutuote riippuu käytetystä emäksestä. Emäs poistaa suojaryhmältä protonin, jolloin muodostuva karbokationi hajoaa dibentsofulveeniksi ja hiilidioksidiksi. Mikäli reaktiossa käytetään emäksenä jotain sekundääristä amiinia kuten piperidiiniä, reagoi se dibentsofulveenin kanssa muodostaen additiotuotteen.
:

Fluorenyylimetyloksikarbonyylikloridia käytetään myös toisen suojaryhmän lisäykseen käytettävän kemikaalin 9-fluorenyylimetyylisukkinimidyylikarbonaatin valmistamiseen. Yhdiste fluoresoi voimakkaasti UV-säteilyn vaikutuksesta ja sitä käytetään reagoimaan amiinien ja aminohappojen kanssa ja tunnistamaan yhdisteet niiden fluoresenssin perusteella esimerkiksi korkean erotuskyvyn nestekromatografian jälkeen.

## Lähteet
Cher (täsmennyssivu)

**Cher** tai **Chér** voi tarkoittaa ainakin seuraavia:

* Cher, yhdysvaltalainen laulaja ja näyttelijä
* Cher, Loireen laskeva joki Ranskassa
* Cher, departementti Keski-Ranskassa
* *[[Chér (vuoden 1966 albumi)|Chér]]*, Cherin albumi vuodelta 1966
* *[[Chér (vuoden 1971 albumi)|Chér]]*, Cherin albumi vuodelta 1971
* *[[Cher (vuoden 1987 albumi)|Cher]]*, Cherin albumi vuodelta 1987.
F.E.A.R. (albumi)

**F.E.A.R. (Face Everything and Rise)** on yhdysvaltalaisen metalliyhtye Papa Roachin kahdeksas studioalbumi. Se julkaistiin 27. tammikuuta 2015. Albumia myytiin Yhdysvalloissa ensimmäisellä viikolla noin 24&nbsp;000 kappaletta, ja se sijoittui Billboard 200 -albumilistan sijalle 15. Albumilta on julkaistu singlet "Warriors", "Face Everything and Rise", "Broken as Me", "Never Have to Say Goodbye", "Falling Apart" ja "Gravity". Kappaleella "Gravity" on vierailevana artistina Maria Brink. Yhtye saapui maailmankiertueella  Helsinkiin 23. kesäkuuta 2015. He vahvistivat 23. kesäkuuta keikan aikana saapuvansa Helsingin jäähalliin 2. marraskuuta yhdessä Five Finger Death Punchin kanssa.

## Kappaleet

## Kokoonpano
* Jacoby Shaddix – laulu
* Jerry Horton – kitara, taustalaulu
* Tobin Esperance – bassokitara, taustalaulu
* Tony Palermo – rummut, lyömäsoittimet

## Arviot
* Allmusic: 
* Inferno: 
* Rolling Stone: 

## Lähteet

## Aiheesta muualla
* F.E.A.R. discogs.com -sivustolla
Here and Now

**Here and Now** on kanadalaisen rockyhtyeen Nickelbackin seitsemäs studioalbumi. Se julkaistiin 21. marraskuuta 2011. Albumilta julkaistiin singlet ”When We Stand Together”, ”Bottoms Up”, ”This Means War”, ”Lullaby” ja ”Trying Not to Love You”. Yhtye kävi maailmankiertueella Helsingissä vuonna 2012. 

Albumi debytoi Suomen virallisen listan sijalla 10, ja ylsi parhaimmillaan sijalle 7.

## Kappaleet
# 
# 
# 
# 
# 
# 
# 
# 
# 
# 
# 

### Japanin bonuskappaleet
# 
# 
# 

## Kokoonpano
* Chad Kroeger – laulu, kitara 
* Ryan Peake – kitara, taustalaulu 
* Mike Kroeger – basso 
* Daniel Adair – rummut, taustalaulu

## Arviot
* Allmusic: 
* About.com: 
* Imperiumi: 6/10
* Kitarat.info: 
* Metacritic: 51/100

## Lähteet

## Aiheesta muualla
* ''Here and Now'' discogs.com-sivustolla
No Fixed Address

**No Fixed Address** on kanadalaisen rockyhtyeen Nickelbackin kahdeksas studioalbumi. Se julkaistiin 14. marraskuuta 2014. Albumilta julkaistiin singlet "Edge of a Revolution", "What Are You Waiting For?", "Million Miles an Hour", "Miss You", "She Keeps Me Up", "Get 'Em Up", "Make Me Believe Again" and "Satellite". Yhtye tulee maailmankiertueella Hartwall Areenalle 30. syyskuuta 2015.

Albumi debytoi Suomen virallisen listan sijalla 31. Se pysyi listalla yhteensä neljä viikkoa.

## Kappaleet
# 
# 
# 
# 
# 
# 
# 
# 
# 
# 
# 

### Japanin bonusmateriaali
# 
# Edge of a Revolution (music video)
# Edge of a Revolution (behind the scenes)
# What Are You Waiting For? (lyric video)

## Kokoonpano
* Chad Kroeger – laulu, kitara 
* Ryan Peake – kitara, taustalaulu 
* Mike Kroeger – basso 
* Daniel Adair – rummut, taustalaulu

## Arvostelut
* AllMusic: 
* Imperiumi: 6½/10
* Rolling Stone: 

## Lähteet

## Aiheesta muualla
* ''No Fixed Address'' discogs.com -sivustolla
OFC:n karsinnat jalkapallon maailmanmestaruuskilpailuihin 2018

**[[Jalkapallon maailmanmestaruuskilpailut 2018|Vuoden 2018 jalkapallon MM-kilpailujen]] [[Vuoden 2018 jalkapallon maailmanmestaruuskilpailujen karsinnat|karsintoihin]]** osallistui Oseanian maanosaliitosta (OFC) 11 joukkuetta. Karsinnat pelattiin 31. elokuuta 2015 – 10. lokakuuta 2017.

## Karsintasysteemi
OFC:n karsinnat oli jaettu neljään osaan. Ensimmäiselle kierrokselle osallistui FIFA-rankingin perusteella neljä huonoiten sijoittunutta valtiota. Joukkueet pelasivat yhdessä lohkossa, jonka voittaja eteni seuraavalle kierrokselle. Toiselle kierrokselle osallistuivat loput 7 maajoukkuetta sekä ensimmäisen kierroksen voittaja. Toinen kierros oli samalla OFC Nations Cupin lohkovaihe. Toisella kierroksella joukkueet jaettiin kahteen lohkoon, jossa ne pelasivat muita lohkon joukkueita vastaan kaksi ottelua. Lohkojen kolme parasta etenivät kolmannelle kierrokselle. Kolmannella kierroksella joukkueet jaettiin kolmeen lohkoon, joiden voittajat etenivät kolmannen kierroksen finaaliin. Finaali oli kaksiosainen. Sen voittaja eteni kansainväliseen jatkokarsintaan.

## Ensimmäinen kierros

**(I)** Isäntämaa.

### Ottelut
Otteluajat paikallista aikaa (UTC+13)

-----

-----

## Toinen kierros

### Lohko A

### Lohko B

## Kolmas kierros
### Lohko A



### Lohko B



### Loppuottelu

Loppuottelun voittaja eteni kansainväliseen jatkokarsintaan.

|}

## Lähteet
Kaksoisolento (kappale)

”**Kaksoisolento**” on suomalaislaulaja Tuulin kappale, joka oli tarkoitus julkaista myös EP-levyllä, mutta joka ei sellaiselle ole päätynyt. Kappale julkaistiin singlenä 21. toukokuuta 2015. The Voicen Ensireaktiossa kappale soitettiin jo päivää aiemmin.

Kappaleen ovat säveltäneet ja sanoittaneet Jaakko Salovaara ja Kyösti Salokorpi, jotka ovat myös tuottaneet kappaleen.

## Kappaleet
#

## Lähteet
Seutulan kappeli

**Seutulan kappeli** eli **Königstedtin kappeli** on  Vantaan Seutulassa sijaitseva vuonna 1925 Königstedtin kartanon maille talkootyönä rakennettu puinen suorakaiteinen pitkäkirkko, joka siirtyi Ripukylän rukoushuoneyhdistykseltä alueen seurakunnille 1964 (Vantaan seurakuntayhtymä tunnettiin ennen vuotta 1972 nimellä "Helsingin pitäjän seurakunnat"). Helsingin piispa Aarre Lauha vihki kappelin käyttöön 2.5.1965, tilaisuuteen osallistui myös tuolloinen pääministeri Johannes Virolainen. 

Kirkon alttaripäädystä ulkonee runkohuonetta matalampi siipirakennus, vastakkaisessa päädyssä on tornimainen osa ja sen päätteenä korkeahuippuinen kattoratsastaja. Ikkunat ovat segmenttikaaripäätteiset. Rakennusta on korjattu 1969-1970, peruskorjaus tehtiin 1979, jolloin kirkkoon rakennettiin parvi ja se vihittiin toistamiseen käyttöön.   Kirkon pinta-ala on parvi mukaan lukien 237 neliötä ja siellä on istumapaikkoja 120 hengelle. Kirkon 4-äänikertaiset urut on valmistanut Kangasalan urkutehdas 1969, alttaritaulu on tuntemattoman taiteilijan maalaama. 

Kirkon 60-vuotisjuhlien aikaan 1985 kappeli sai hollantilaisessa Pettit & Fritsenin valimossa valetun kellon. 

## Lähteet
Vesannon kirkko

**Vesannon kirkko** on Vesannolla sijaitseva puinen, tasavartinen, sisäviisteinen päätytornillinen ristikirkko, jonka suunnitteli lääninarkkitehti Carl Ziegler ja joka rakennettiin Mikko Karjalahden johdolla vuosina 1856–1857. Tornin kellot ovat vuosilta 1857 ja 1907. Kirkon keskustaa korostaa monikulmainen attika, jossa on kekomainen katto. Kuoren päädystä ulkonee sakasti, sakaroissa on päätykolmiot. Myös ovien yläpuolella on päätykolmio- eli frontoniaiheet.  Kirkon ikkunat ovat suorapäätteiset, sakaroiden sisäkatteena on puiset tasakatot ja keskustassa on pylväiden kannattelema puukupu. Kirkkoa on korjattu aiemmin 1905, 1922, 1952 sekä myöhemmin vuosina 1995 ja 2005–2006. Kirkon  pinta-ala on 556 neliötä ja siinä on istumapaikkoja 650 hengelle. Kirkon 20 + 1 -äänikertaiset urut on valmistanut Kangasalan urkutehdas 1957.  

Kirkon alttaritaulu *Kutsuva Jeesus* on venäläinen, sen löysi pois heitettynä vesantolainen sotilas Toivo Jäntti 1941 Aunuksen Karjalan Suistamon Grisinskajan kylästä ja toi sen sieltä kotikirkkoonsa. Elina Karjalaisen Suomen Kuvalehteen 1962 kirjoittaman jutun mukaan taulun löytäjä ja tuoja oli rintamamies Yrjö Turjamaa.

Kirkon aidan läheisyydessä sijaitsee Kirkonmäen alueeseen kytkeytyvä kivinen Anu Matilaisen *Kaskikivet*-veistos (1988), joka symbolisoi sinapinsiemenen kehittymistä Jumalan antaman kasvun kautta suureksi puuksi. 

## Lähteet

## Aiheesta muualla

* Vesannon kirkko
Levanto (Italia)

**Levanto** on kunta Pohjois-Italiassa olevassa La Spezian maakunnassa Ligurian alueella. Se sijaitsee Rivieran rannikolla. Kaupungin nähtävyys on hyvin säilynyt keskiaikainen linna *Castello di Levanto*, joka on rakennettu vuonna 1165.

## Lähteet
Pylväskengät

**Pylväskengät** (joskus myös **tolppakengät**) ovat jalkoihin puettavat lisävarusteet, joissa on yksi piikki kaaren päässä ja kaksi kengän tyvessä. Pylväskengillä voi kiivetä puisiin tolppiin ja puihin.
Chiavari

**Chiavari** on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Rivieran rannikolla ja on huomattava huviveneiden satamakaupunki. Kaupungin nähtävyyksiä on kirkko Cattedrale di Nostra Signora dell'Orto. 

## Lähteet
HMS Plejad (T102)

**HMS Plejad** (runkonumero T102) oli Ruotsin laivaston Plejad-luokan torpedovene.

## Valmistus

Alus tilattiin Saksasta Lürsseniltä. Se laskettiin vesille 21. marraskuuta 1953 ja liitettiin laivastoon 21. toukokuuta 1954.

## Palvelus
Alus poistettiin palveluksesta 1. heinäkuuta 1977.

## Lähteet
*
*

### Viitteet
Square One

**Square One** on suomenruotsalaisen Benjamin Peltosen toukokuussa 2015 julkaistu ensimmäinen EP-levy. EP:n on tuottanut Joonas Angeria.

EP:n viidestä kappaleesta kaksi on julkaistu singlenä. Ensimmäinen, ”Underdogs”, julkaistiin 8. syyskuuta 2014. Kappale menestyi Suomessa kohtalaisesti nousten muun muassa singlelistan kymmenenneksi. Kappale pääsi myös espanjalaisen Los 40 Principales -radiokanavan soittolistalle. Joulukuussa 2014 julkaistu toinen single ”Unbreakable” ei menestynyt esikoissinglen tavoin eikä se noussut lainkaan listoille. Kolmantena singlenä EP:ltä julkaistiin avausraita ”Young and Restless”.

Espanjassa CD:nä julkaistulla EP:llä on mukana myös ”Carry You Home” -niminen bonuskappale sekä instrumentaaliversiot neljästä EP:n kappaleesta.

## Kappaleet

## Julkaisuhistoria
Ensimmäisenä EP tuli digitaalisesti ladattavaksi 18. toukokuuta 2015 muun muassa Saksassa ja Taiwanissa. Maailmanlaajuisesti se julkaistiin Spotify-palvelussa 22. toukokuuta 2015. Suomessa EP tuli digitaaliseen myyntiin 29. toukokuuta 2015.

Lokakuussa 2015 EP julkaistiin Espanjassa CD:nä.

## Lähteet
Matias Shikondomboro

**Matias Shikondomboro** (s. Kavango, Namibia) oli ensimmäinen kavangolainen, joka vihittiin luterilaiseksi papiksi.

Shikondomboro tuli töihin Nkurenkurun lähetysasemalle alkuvuodesta 1930. Hän työskenteli siellä Aatu Järvinevan alaisuudessa keittiöapulaisena. Hän kääntyi kristityksi muutama vuosi myöhemmin, ja vuonna 1935 hänet lähetettiin Ambomaalle Oniipan seminaariin opiskelemaan opettajaksi.

Seminaarin jälkeen hän palasi Kavangolle, missä työskenteli opettajana ja evankelistana. Vuonna 1942 hänet vihittiin papiksi, minkä jälkeen hän jatkoi työskentelyä Kavangolla.

Shikondomboro vieraili Suomessa ainakin yhden kerran. Hän on kirjoittanut yhden suomeksi julkaistun kirjan, *Ken kulkee hän näkee. Noidan pojasta papiksi*, joka julkaistiin vuonna 1965.
## Lähteet
*

### Viitteet
Da Capo

**Da Capo** tai **Da-Capo** voi tarkoittaa:
* da capo, musiikkitermi
* *[[Da Capo (elokuva)|Da Capo]]*, Pirjo Honkasalon ja Pekka Lehdon ohjaama elokuva vuodelta 1985
* *[[Da Capo (albumi)|Da Capo]]*, Love-yhtyeen albumi vuodelta 1966
* Da-Capo, Fazerin valmistama suklaapatukka ja -konvehtimakeinen.
MARK Suomen Markkinointiliitto

**MARK Suomen Markkinointiliitto r.y.** (vuoteen 2003 asti **SML**) on suomalainen järjestö, jonka tavoitteena on kehittää ja parantaa suomalaista markkinointialan osaamista sekä markkinoinnin tuloksellisuutta ja vastuullisuutta. Se pyrkii lisäämään tietämystä markkinoinnista kokonaisuudessaan ja sen merkityksestä sekä suomalaiselle yhteiskunnalle että suomalaisille yrityksille.

Mark perustettiin vuonna 1928. Sen näkyvin toimintamuoto on ollut vuodesta 1948 järjestetyt vuosittaiset Idea-päivät, joka on vuodesta 2012 lähtien yhdistetty Aalto-yliopiston kanssa toteutettavaksi StratMark Idea -tapahtumaksi. Mark on mukana myös monien markkinointialan kilpailujen järjestämisessä yksin tai yhdessä muiden alan järjestöjen kanssa. Näihin kuuluvat Kultajyvä-ilmoituskilpailu, Effie-kampanjakilpailu, Vuoden Markkinointiteko, Voitto-mainoselokuvakilpailu sekä Turun talousalueen Vuoden Mainos -kilpailu.

Mark on vuodesta 2006 ylläpitänyt Mainonnan ja markkinointiviestinnän suunnittelijat MAT ry:n vuonna 1959 perustamaa Iskulauserekisteriä. Järjestöllä on oma ammattikirjallisuutta julkaiseva kustannusyhtiö Mark Kustannus Oy.

Mark on jäsenenä kansainvälisissä järjestöissä Nordisk Marknadsförbund ja World Marketing Association (WMA).

## Historiaa
MARK Suomen Markkinointiliitto perustettiin vuonna 1928. Se on Suomen ensimmäinen markkinoinnin alan järjestö. Markkinointiliiton historiaa löytyy Mikkelin Designmuseosta. Ne on toimitettu sinne keväällä 2022, kun yhdistyksen toimitilat Fabianinkadulta myytiin. www.markkinointiliitto.fi/mika-on-mark/mark-historia/

## Johtohenkilöitä

* Sanna Laakkio, toiminnanjohtaja (yhteistyö, verkostot ja hankkeet) 2017 –
* Susanna Bäckström brändi, markkinointi, tapahtumat ja sisällöt 2019 -
* Marika Siniaalto, Grapevine, puheenjohtaja 2020 -
* Pasi Viherlaakso, Naisten Kaupunki Oy/City Shoppari, puheenjohtaja 2019-2020
* Jonna Toikka, Google, puheenjohtaja 2017-2019
* Lauri Sipilä, toimitusjohtaja 2009–2017
* Kari Hämäläinen, toimitusjohtaja 1995–2008
* Daniel Tuori, puheenjohtaja –2005
* Orvo Lehmus, puheenjohtaja 1966–1967
* Niilo Hentola, puheenjohtaja 1964–1965

## Lähteet

## Kirjallisuutta
*Törmä, Topi: *"Reklaamia ei voi välttää" : Reklaamimiesten Kerho 1927 - Suomen Myynti- ja Mainosyhdistys r.y. 1978*. 1977.
Levanto

**Levanto** voi tarkoittaa seuraavia:

;paikkoja:

* Levanto, kunta La Spezian maakunnassa Italiassa
* Levanto, kylä Mäntsälässä Suomessa

;henkilöitä:

* Erkki Levanto (1891–1954), suomalainen kirjailija
* Marjatta Levanto (s. 1944), suomalainen museolehtori ja musiikkipedagogi
* Pessi Levanto (s. 1973), suomalainen muusikko ja säveltäjä
Leonard Soccio

**Leonard "Len" Soccio** (s. 28. toukokuuta 1967 Thorold, Ontario, Kanada) on kanadalais-saksalainen entinen jääkiekkoilija. Hänen pelipaikkansa oli sentteri tai vasen laitahyökkääjä. Hän oli kätisyydeltään left eli pelasi vasen käsi alhaalla. Huolimatta Kanadanitalialaisista sukujuuristaan, Soccio edusti jääkiekkoilijana Saksaa vuosina 1999-2003.

## Juniorivuodet
Soccio pelasi juniorikiekkoa OHL-liigan North Bay Centennialsin joukkueessa kaikkiaan neljän kauden ajan vuosina 1984-1988. Viimeisenä vuotenaan hän teki 66 pelaamassaan ottelussa peräti 135 pistettä ja valittiin liigan 2. All Stars -joukkueeseen. Hän vastaanotti myös liigan vuoden parhaan yli-ikäisen pelaajan palkinnon, Leo Lalonde Trophyn. Keväällä 1987 Soccio pääsi Centennialsin mukana pelaamaan OHL-liigan finaaleissa, mutta mestaruuden korjasi tuolla kertaa Oshawa Generals.

## Ura seurajoukkueissa
Jätettyään junioriliigat 21-vuotiaana Soccio pelasi keväällä 1988 kuusi ottelua IHL:n Fort Waynessa. Seuraavasta vuodesta muodostui käytännössä välivuosi, sillä Soccio pääsi pelaamaan vain yhden IHL ottelun. Kaudet 1989-1992 Soccio pelasi pääosin ECHL-liigassa ja sekaan mahtui myös muutaman ottelun visiitit Colonial Hockey Leaguen Brantfordiin sekä Englantiin. Kauden 1992-93 Soccio vietti CoHL:n St. Thomasin joukkueessa jonka jälkeen oli aika suunnata katseet Eurooppaan.

Syksystä 1994 Soccio pelasi kaksi kautta Saksan 2.Bundesliigassa ESC Wedemarkin joukkueessa. Kauden 1995-96 päätteeksi seura nousi Saksan pääsarjaan, DELiin ja vaihtoi nimensä Hannover Scorpionsiksi. Hannoverissa Soccio pelasi aina kevääseen 2005 asti, jonka jälkeen oli tullut aika jättää kaukalot. 

Kolmen vuoden tauon jälkeen Soccio palasi kaukaloon harrastemielessä Saksan neljännellä sarjatasolla pelanneen SC Langenhagenin riveissä. Seuraavien neljän kauden aikana Soccio pelaili Langenhagenin riveissä reilun kymmenkunta ottelua per vuosi.

## Ura maajoukkueessa
Ennen Eurooppaan tuloaan Soccio ei ollut kertaakaan edustanut Kanadaa missään IIHF:n virallisessa mestaruusturnauksessa, joten kahden Saksassa pelatun kauden jälkeen hän sai oikeuden edustaa Saksaa. Maajoukkuedebyytti sai kuitenkin odottaa kevääseen 2000 jolloin hän liittyi Saksan maajoukkueeseen B-sarjan MM-turnauksessa. Tämän jälkeen Soccio edusti Saksaa A-tasolla vuosien 2001, 2002 ja 2003 MM-turnauksissa sekä 2002 Olympiaturnauksessa.

Maajoukkuetilastot

## Saavutukset
* 1988 OHL Leo Lalonde Memorial Trophy (vuoden yli-ikäinen pelaaja)
* 1988 OHL 2nd All Star Team
* 1990 ECHL 1st All Star Team
* 2000 B-sarjan MM-turnauksen All Star Team
* 2001 DEL All Stars ottelu
* 2002 DEL All Stars ottelu
* 2003 DEL All Stars ottelu
* 2006 Hannover Scorpions #20 nostettiin hallin kattoon.

## Lähteet
* 
* 
*
Owen D. Young

**Owen D. Young** (1874–1962) oli yhdysvaltalainen juristi ja liikemies. Hän toimi General Electric -yhtiön pääjohtajana 1920- ja 1930-luvuilla. Hän toimi puheenjohtajana sotakorvauskomiteassa, jonka tehtävänä oli 1920-luvun lopussa järjestää uudelleen Saksan sotakorvaukset. Maksuohjelmaa nimitetään Youngin suunnitelmaksi.  

Young toimi asianajajana vuoteen 1912, jolloin hänet nimitettiin General Electricin päälakimieheksi. Vuodesta 1922 vuoteen 1939 hän oli yhtiön pääjohtaja. Vuonna 1919 hän organisoi Radio Corporation of America (RCA) -yrityksen toimimaan alan yhdysvaltalaisten yritysten yhteenliittymänä. Hän oli 1920-luvun alussa asiantuntijajäsenenä komiteassa, joka järjesti Saksan sotakorvausten maksamista ensimmäisen maailmansodan jälkeen. Työtä jatkettiin 1920-luvun lopussa, jolloin laadittiin jatkokehitelmä vuoden 1924 Dawesin suunnitelmalle. Tämä vuonna 1929 valmistunut *Youngin suunnitelma* pienensi Saksalta vaadittuja sotakorvauksia ja muodosti varojen siirtoa varten erityisrahalaitoksen Bank for International Settlements (BIS).
## Lähteet
Japaninjänis

**Japaninjänis** (*Lepus brachyurus*) on pienikokoinen Japanissa elävä jänislaji. Se painaa noin 2,5&nbsp;kg. Japaninjäniksestä tunnetaan useita eri värimuotoja tumman ruskeanharmaasta punaruskeaan. Pohjoisimmat alalajit muuttuvat talvella valkoisiksi.

Japaninjänistä tavataan muilla Japanin pääsaarilla paitsi Hokkaidolla.

## Lähteet
HMS Aldebaran (T107)

**HMS Aldebaran** (runkonumero T107) oli Ruotsin laivaston Plejad-luokan torpedovene.

## Valmistus

Alus tilattiin Saksasta Lürsseniltä. Se laskettiin vesille 16. elokuuta 1954 ja liitettiin laivastoon 27. tammikuuta 1955.

## Palvelus
Alus poistettiin palveluksesta 1. heinäkuuta 1981.

## Lähteet
*
*

### Viitteet
Mustahäntäjänis

**Mustahäntäjänis** (*Lepus californicus*) on hoikkarakenteinen, Pohjois-Amerikassa elävä jänislaji. Se painaa noin 2,5 kilogrammaa. Mustahäntäjänis on väriltään muuten harmaanruskea, mutta hännän yläpinta on musta, ja musta väri jatkuu juovana takapuolen päälle.

Mustahäntäjänistä tavataan laajoilla alueilla Yhdysvaltojen lounaisosissa.

## Lähteet

## Aiheesta muualla
HMS Argo (T111)

**HMS Argo** (runkonumero T111) oli Ruotsin laivaston Plejad-luokan torpedovene.

## Valmistus

Alus tilattiin Saksasta Lürsseniltä. Se laskettiin vesille 18. tammikuuta 1957 ja liitettiin laivastoon viisi kuukautta myöhemmin 15. kesäkuuta.

## Palvelus
Alus poistettiin palveluksesta 1. heinäkuuta 1977.

## Lähteet
*
*

### Viitteet
HMS Plejad (1905)

**HMS Plejad** (runkonumero V38) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.

## Valmistus

Alus tilattiin Ranskasta Chantiers et Ateliers Augustin Normandilta. Alus laskettiin vesille 19. kesäkuuta 1905 ja liitettiin laivastoon kolmea kuukautta myöhemmin 12. elokuuta.

## Palvelus
Alus luokiteltiin 1926 yhteysveneeksi runkonumerolla V38, jolloin sen torpedoaseistus poistettiin. Sitä ei kuitenkaan luokkansa muiden alusten tapaan varustettu miinanraivauskalustolla. Alus ei koskaan toiminut uudessa tehtävässään ja  poistettiin palveluksesta 1930. Alus upotettiin maalilaivana 1942.

## Lähteet
*

### Viitteet
Anne-Mari Alaspää

**Anne-Mari Alaspää** (s. 8. huhtikuuta 1989 Helsinki) on suomalainen näyttelijä. 

## Ura
Anne-Mari Alaspää valmistui Teatterikorkeakoulusta keväällä 2015. Hänen erityisosaamistaan ovat tanssi, akrobatia, miekkailu ja kosketinsoittimet. Alaspään ensimmäinen elokuvarooli oli Riikka *[[Suden vuosi]]* -elokuvassa. Hänet kiinnitettiin Tampereen Työväen Teatteriin 2020, jossa hän on näytellyt muun muassa näytelmissä Jeppe Niilonpoika (2020), Nyotaimori (2021), Kaksi paavia (2020), Berliinin taivaan alla (2022) ja School of Rock (2024).

## Näytelmiä

* Elämänmeno (Marja), 2015
* Jekyll & Hyde (Nellie), 2015
* Katoava maa (nuori Helena), 2015
* Prinsessa Ruusunen - Maailman ihanin satu (päärooli), 2015
* Ansa - musikaali liian hyvästä ihmisestä (Kipa), 2016
* Mimmi Mou Mirmajasta (Mustafa), 2016

* Papin perhe, 2017
* Kolme sisarta (Natasha), 2017
* Onnensirpaleita, 2017
* Peter Pan (useita sivurooleja), 2017
* Kun isoisä Suomeen hiihti, 2018
* Jeppe Niilonpoika (Nilla), 2020, Tampereen Työväen Teatteri
*Päähenkilö Mia, Nyotaimori, 2021, TTT
*Berliinin taivaan alla, TTT, 2022

## Elokuvat
* Suden vuosi (Riikka), 2007
*Lunastajat, 2022

## TV-sarjat
* Nollatoleranssi (Niina Mustala), 2004
* Rakkauden nälkä (Paulina Harjunpää), 2007
* Virta (Mia Kuusinen), 2010
* Tellus (Paula Jormala), 2014

## Lähteet

## Aiheesta muualla
* 
* Jeppe Niilonpoika Tampereen Työväen Teatterissa
* Blogi Eturivinkunkku
* Keskisuomalainen
* Sivuhenkilöt.com
Akonitaasi

**Akonitaasi** eli **akonitaattihydrataasi** on entsyymi, joka toimii eliöissä osana sitruunahappokiertoa. Akonitaasi katalysoi isositruunahapon muodostumista sitruunahaposta ja välivaiheena on akoniittihappo. Entsyymin EC-numero on EC 4.2.1.3 ja CAS-numero 9024-25-3.

## Rakenne ja toiminta
Useiden eliöiden akonitaasi on rakenteeltaan monomeeri. Entsyymistä tunnetaan useita eri ryhmiä esimerkiksi mitokondrioissa esiintyvä muoto, joka osallistuu sitruunahappokiertoon, sytosolissa esiintyvä muoto, joka osallistuu raudan kuljetukseen soluissa ja toimii rautatasoa säätelevänä proteiinina ja vain bakteereissa esiintyvä akonitaasi. Akonitaasi tarvitsee toimiakseen rauta, mutta on rakenteeltaan sikäli erikoinen metalloentsyymi, että rauta ei ole sitoutuneena hemiryhmään vaan lähes kuution muotoiseen raudan ja rikin muodostamaan Fe4S4-klusteriin. Se on siis niin kutsuttu rauta-rikkiproteiini. Entsyymissä substraattina toimiva sitruunahappo sitoutuu yhteen rautaioniin karboksyyliryhmän ja hydroksyyliryhmänsä kautta. Rauta toimii akonitaasin katalysoiman reaktion reaktiomekanismin ensimmäisessä vaiheessa Lewis-happona. Aktiivisen kohdan seriiniaminohappo vastaanottaa protonin sitruunahapolta ja molekyylistä eliminoituu rautaan sitoutunut hydroksyyliryhmä vetenä ja muodostuu akonittihappoa (C6H6O6). Akoniittihappo irtoaa entsyymistä, pyörähtää ympäri ja sitoutuu uudelleen akonitaasiin. Seuraavassa vaiheessa entsyymi katalysoi veden liittymistä akoniittihappoon, jolloin muodostuu (2R,3S)-isositruunahappoa. Akonitaasin katalysoima reaktio on tasapainoreaktio ja tasapainotilassa sitruunahappoa on noin 90 %, isositruunahappoa noin 6 % ja akoniittihappoa noin 4 %.
:

Yksi voimakkaimmin akonitaasia inhiboivista yhdisteistä on fluorisitruunahappo(C6H7FO7). Fluorisitruunahappoa muodostuu elimistössä fluorietikkahaposta ja sen suoloista. Se on kilpaileva inhibiittori, joka sitoutuu entsyymiin voimakkaammin kuin sitruunahappo.

## Lähteet

## Aiheesta muualla
*Kyoto Encyclopedia of Genes and Genomes (KEGG): EC 4.2.1.3
Luettelo Ruotsin merivoimien partioaluksista

**Luettelo Ruotsin merivoimien partioaluksista** listaa Ruotsin merivoimissa palvelleet partioalukset.

;HMS ''Jägaren'', P150
;Hugin-luokka
*HMS ''Hugin'', P151
*HMS ''Munin'', P152
*HMS ''Magne'', P153 	
*HMS ''Mode'', P154
*HMS ''Vale'', P155
*HMS ''Vidar'', P156
*HMS ''Mjölner'', P157
*HMS ''Mysing'', P158
*HMS ''Kaparen'', P159
*HMS ''Väktaren'', P160
*HMS ''Snapphanen'', P161
*HMS ''Spejaren'', P162
*HMS ''Styrbjörn'', P163
*HMS ''Starkodder'', P164
*HMS ''Tordön'', P165
*HMS ''Tirfing'', P166
;Kaparen-luokka
*HMS ''Kaparen'', P159
*HMS ''Väktaren'', P160
*HMS ''Snapphanen'', P161
*HMS ''Spejaren'', P162
*HMS ''Styrbjörn'', P163
*HMS ''Starkodder'', P164
*HMS ''Tordön'', P165
*HMS ''Tirfing'', P166

## Lähteet
*

### Viitteet
Vieno Elomaa

**Vieno Elomaa** (24. huhtikuuta 1909 Valkeala – 4. heinäkuuta 1994) oli suomalainen taidemaalari ja -graafikko.

Elomaa syntyi ja vietti lapsuutensa ja nuoruutensa Kuusankosken Voikkaalla, joka tuolloin kuului Valkealan kuntaan. Alkuperäiseltä koulutukseltaan Elomaa oli sairaanhoitaja, minä hän toimi sotien aikaan. Sotien jälkeen hän aloitti taideopinnot ensin Helsingin Vapaassa taidekoulussa 1947 ja myöhemmin Tukholmassa Otte Skiöldin ateljeessa 1947–1949, Pariisissa Académie André Lhotessa, Stanley W. Hayterin ateljeessa ja Académie de la Grande Chaumièressa 1950- ja 1960-luvuilla. Elomaa opiskeli ja työskenteli taiteilijana Pariisissa 1940-luvulta aina vuoteen 1969. 
Pariisin lisäksi hän matkusti myös muun muassa Espanjassa, Meksikossa, Aasiassa ja Afrikassa. 

Elomaan teoksia esiteltiin ensi kerran näyttelyssä kotimaassa 1948. Sittemmin hänellä on ollut yksityisnäyttelyitä muun muassa Helsingissä, Tampereella, Jyväskylässä ja Kuusankoskella. Ulkomailla Elomaan näyttelyitä on pidetty 1950- ja 1960-luvuilla muun muassa Pariisin Grand Palais'ssa ja Petit Palais'ssa, ja hänen töitään on esitelty Pariisin naistaiteen näyttelyissä. Lisäksi Elomaalla on ollut näyttelyitä Brysselissä ja Ruotsin Malmössä ja Sävsjössä. Viimeisin pelkästään Elomaan töihin keskittynyt näyttely pidettiin Kouvolan taidemuseossa keväällä 2015.

Elomaan töitä kuuluu muun muassa Amos Andersonin taidemuseon sekä Kuusankosken ja Kouvolan kaupungin kokoelmiin. Julkisia teoksia on muun muassa Kouvolan kaupungintalossa ja kirjastossa.

## Palkinnot ja tunnustukset
*Pro Kuusankoski -mitali 1975
*Kuusankoski-palkinto 1977

## Lähteet

## Aiheesta muualla
*
*
Purokit

**Purokit** (*Boykinia*) on rikkokasvien (Saxifragaceae) heimoon kuuluva ruohovartisten kasvien suku, joka on saanut tieteellisen nimensä 1786–1848 eläneen yhdysvaltalaisen lääkärin ja luonnontutkijan, Samuel Boykinin mukaan.

## Tuntomerkit
Purokit ovat juurakollisia ruohoja. Kukkivat varret ovat pystykasvuisia, lehdellisiä, 10–130 cm korkeita ja tiheän karvoituksen peittämiä. Korvakkeelliset lehdet sijaitsevat tyviruusukkeena ja varressa. Ne ovat toistensa kaltaisia. Varsilehdet surkastuvat vähitellen varren kärkeä kohti ja muuntuvat ruodittomiksi kukinnon suojuksiksi. Lehtiruoti on tiheästi rauhaskarvojen peittämä. Tyvilehtien lavat ovat munuaismaisia, pyöreähköjä tai herttamaisia, matalaliuskaisia tai syväjakoisia, tyveltään herttamaisia, nyhä- tai sahalaitaisia, terävä- tai pyöreäkärkisiä, sulkasuonisia ja varrellisten rauhasten peittämiä.

Purokkien kukat sijaitsevat kertokukinnoissa, jotka koostuvat kaksihaaraisista viuhkoista eli dikaasioista. Kussakin haarassa on tavallisesti 5–20, joskus kolme tai neljä tai jopa 30, kukkaa. Ne ovat enemmän tai vähemmän säteittäisiä, ja tavallisesti vihreä, toisinaan purppurainen hypantio (maljamainen pohjus) kiinnittyy sikiäimeen. Viisi verholehteä on vihreitä tai purppuranpunaisia. Terälehtiä on viisi, ja ne ovat valkoisia. Mesiäissolukko ympäröi vartaloiden tyveä sikiäimen ja hypantion yhtymäkohdassa. Heteitä on viisi, ja niiden palhot ovat nauhamaisia tai naskalimaisia. Sikiäin on osaksi tai kokonaan kehänalainen ja kaksilokeroinen. Siemenaiheet kiinnittyvät aksiletyyppiseen istukkaan. Vartaloita on kaksi, samoin luotteja. Kota on kaksinokkainen, ja sen sisältämät lukuiset siemenet tavallisesti mustia, soikeahkoja ja nystypintaisia.

## Levinneisyys
Purokit ovat kotoisin Pohjois-Amerikasta, Luoteis-Meksikosta ja Itä-Aasiasta.

## Luokittelu
Purokkien sukuun kuuluu seitsemän lajia. Suomessa tunnetuimmat niistä ovat liuskapurokki (*Boykinia aconitifolia*), purppurakalliokki (*B. jamesii*) ja pyöröpurokki (*B. rotundifolia*).

### Lajeja
* *[[liuskapurokki|Boykinia aconitifolia]]* – liuskapurokki
* *[[Boykinia cincinnata]]*
* *[[Boykinia heucheriformis]]*
* *[[Boykinia intermedia]]*
* *[[purppurakalliokki|Boykinia jamesii]]* – purppurakalliokki (syn. *Saxifraga jamesii*, *Telesonix jamesii*, *Therofon jamesii*)
* *[[Boykinia lycoctonifolia]]*
* *[[Boykinia major]]*
* *[[kalifornianpurokki|Boykinia occidentalis]]* – kalifornianpurokki
* *[[Boykinia richardsonii]]*
* *[[pyöröpurokki|Boykinia rotundifolia]]* – pyöröpurokki 

## Lähteet

## Aiheesta muualla
* Suomen Lajitietokeskus: Purokit (''Boykinia'')
* Plants of the World Online: ''Boykinia'' <small>Nutt.</small>
Seututie 661

**Seututie 661** on Satakunnan Merikarvialta Etelä-Pohjanmaan Kauhajoelle kulkeva seututie. Tien pituus on noin 60 kilometriä.

Tie alkaa valtatieltä 8 Merikarvian Kuvaskankaan kohdalta ja kulkee Koittankosken, Peuralankylän ja Suojoen kylien kautta Isojoelle. Isojoen kirkonkylässä tie risteää seututien 664 kanssa. Tie jatkuu koilliseen ja kulkee Möykyn ja Uuron kylien kautta. Kauhajoen Päntäneen lounaispuolella tie päättyy seututien 663 risteykseen.

Tien varrella sijaitsee vuonna 1953 tapahtuneen selvittämättömän murhan uhrin Kyllikki Saaren suohauta.

## Lähteet
Valkokylkijänis

**Valkokylkijänis** (*Lepus callotis*) on keskikokoinen Pohjois-Amerikassa elävä jänislaji. Se painaa noin 2,7 kilogrammaa. Sillä on suhteellisen lyhyet takajalat ja valtavat korvat. Valkokylkijäniksen selkä on tumma, takapuoli harmaa, kyljet ja vatsapuoli vaaleat. Hännän yläpinta on musta.

Valkokylkijänistä tavataan lähinnä Meksikossa ja pienellä alueella Yhdysvaltojen puolella. Sen levinneisyysalue ulottuu New Mexicon lounaisosasta Oaxacan pohjoisosaan.

Nisäkäsnimistötoimikunta on ehdottanut lajin uudeksi suomenkieliseksi nimeksi ”valkokuvejänistä”.

## Lähteet
Balthus

**Balthus** eli **Balthasar Klossowski de Rola** (1908–2001) oli ranskalainen taidemaalari. Hänen tyylinsä muistutti Italian renessanssiaikaa ja itämaista taidetta. Hänen työnsä ovat moralistisia ja syvämerkityksisiä.   Vuonna 1991 Balthus sai japanilaisen Praemium Imperiale -palkinnon.
Balthusin molemmat vanhemmat olivat taiteilijoita. Vahvimmat vaikutteensa hän kuitenkin sai perheystävältään runoilija Rainer Maria Rilkeltä. Balthus muutti Pariisiin vuonna 1924, opiskeli maalausta omin päin, kuvasi töissään lapsia ja mukaili impressionisteja. Myöhemminkin, kypsällä kaudellaan hän kuvasi usein nuoria tyttöjä ja heidän herkkää eroottisuuttaan. Hän maalasi myös maisemia ja muotokuvia, esimerkiksi André Derainista ja Joan Mirósta.

## Lähteet

## Aiheesta muualla

* Balthus: Cats and Girls—Interview with Curator Sabine Rewald – (www.metmuseum.org) 
* Balthus Balthasar Kłossowski de Rola – (www.wikiart.org)
Seututie 663

**Seututie 663** on tie, joka kulkee Kristiinankaupungista Kauhajoelle. Tien pituus on 51 kilometriä.

## Tien kulku

Tie saa alkunsa Kristiinankaupungin keskustasta Salutorgetin ja Sjögatanin risteyksestä, johon myös päättyy Tiukasta tuleva seututie 662. Ensimmäisenä tie ylittää Högholmssundetin, jonka jälkeen se sivuuttaa Kristiinankaupungin suurtorin. Tästä noin 150 metrin päässä tie ylittää siltana vanhan Kristiinankaupungin radan, jonka tehtyään se sivuuttaa Itäpuolen kaupunginosan. Täältä tie etenee pääosin suorana noin kolmen kilometrin verran. Seuraavaksi se saapuu Lålbyhyn ja kohtaa siellä Eurooppatien 8 ja valtatien 8 eritasoliittymän. Liittymän jälkeen tie sivuaa Lapväärtin keskustaa sen pohjoispuolelta noin kahden kilometrin matkalta, jonka tehtyään se kohtaa Honkajoelta tulevan seututien 664 sekä kääntyy kohti koillista.

Lapväärtin jälkeen tie jatkuu lievästi mutkittelevana noin kahdeksan kilometrin verran, kunnes se kohtaa Pohjanmaan ja Etelä-Pohjanmaan maakuntarajan. Tämän jälkeen tie etenee noin kilometrin, kunnes se saapuu Karijoen keskustaan. Täällä tie kohtaa seututien 687, jonka kanssa sillä on yhteistä linjaa Karijoen keskustassa noin 200 metrin pituudelta. Seuraavan neljäntoista kilometrin verran tie etenee pääosin metsiä halkoen loivamutkaisena ja kohtalaisen suorana, mutta kapeana tienä.

Tämän tehtyään tie saapuu Päntäneelle, jossa se kohtaa Kuvaskankaalta tulevan seututien 661 risteyksen. Päntäneen sivuutuksen jälkeen tie jatkuu pääsääntöisesti suorana, tällä kertaa pääsääntöisesti lakeuksia halkovana tienä noin kahdeksan kilometriä, kunnes se saapuu Kauhajoen taajama-alueelle. Täällä tie kohtaa Teknologiapuiston ja Topeekan risteyksessä yhdystien 6900 ja kääntyy kohti itää. Tämän jälkeen tie jatkuu vielä kilometrin verran, jonka aikana se ylittää Kauhajoen sekä päättyy kantatien 44 risteykseen.

Tien osoitenimenä on Kristiinakaupungin keskustasta Eurooppatien 8 ja valtatien 8 eritasoliittymään asti *Lapväärtintie*, sieltä seututien 664 risteykseen *Pohjoinen Lapväärtintie*, seututieltä 664 maakuntarajalle asti *Karijoentie*, maakuntarajalta Karijoelle *Kristiinantie*, Karijoelta Kauhajoen kuntarajalle *Kauhajoentie*, sieltä Päntäneelle uudestaan *Karijoentie*, Päntäneeltä Teknologiapuiston ja Topeekan risteykseen *Päntäneentie* sekä täältä kantatielle 44 *Eteläinen yhdystie*.

## Lähteet
Neiti Nimismies

**Neiti Nimismies** on vuonna 1929 valmistunut suomalainen mykkäelokuva joka esitettiin ensimmäisen kerran julkisesti vasta Tampereen elokuvajuhlilla vuonna 2008. Elokuva kuvattiin maaliskuussa 1929 Tampereen Pyynikillä sekä Pyhäjärven ja Näsijärven jäällä. Elokuvan käsikirjoitti ja ohjasi tunnettu tamperelainen teatterimies Eino Salmelainen. Elokuva on säilynyt kokonaisuudessaan ja se on esitetty viimeksi keväällä 2015 Suomalaisen elokuvan festivaaleilla Turussa.

## Elokuvan juoni

Iäkkään nimismiehen tarmokas tytär Liisa lähtee ajamaan takaa karkumatkalle lähtenyttä rikollista Liukas-Jussia. Takaa-ajoon liittyy mukaan myös kotiseudulleen palannut Lauri Raitio.
 
## Näyttelijät

## Lähteet
Jan Staubo

**Jan Staubo** (28. syyskuuta 1920 Kristiania – 15. kesäkuuta 2003 Oslo) oli norjalainen jalkapalloilija, jääpalloilija, tennispelaaja, urheilujohtaja, sotilaslentäjä ja poliitikko. Urheilussa hän oli tenniksessä kansainvälisen tason pelaaja ja oli Kansainvälisen olympiakomitean jäsen 34 vuoden ajan.

Staubo kävi kauppakoulun Oslossa vuonna 1940.  Toisen maailmansodan aikana hän taisteli saksalaismiehittäjää vastaan ja myöhemmin lentäjänä Norjan pakolaisarmeijassa. Hän joutui saksalaisten vangiksi ja oli vangittuna kaikkiaan kolmen vuoden ajan sodan aikana. Hän teki vankeudesta useita pakoyrityksiä. Jouduttuaan vangiksi Norjan miehityksen alkuvaiheessa hän yritti paeta vuonna 1941 Ruotsiin.  Hän joutui kuitenkin saksalaisten vangiksi ja joutui sotavankeuteen Vollan vankilaan Trondheimiin. Hänen onnistui paeta Vollasta, ja hän pääsi Pohjanmeren yli Britannialle kuuluville Shetlandin saarille ja siirtyi sieltä edelleen  nuorille norjalaismiehille järjestetylle lentäjien koulutusleirille "Little Norway". Koulutusvaiheen jälkeen hän alkoi lentää brittien Spitfire-hävittäjällä. Hänet ammuttiin kuitenkin alas elokuussa 1942 Ranskan Dieppen lähellä, ja hän joutui silloin uudelleen saksalaisten sotavangiksi. Hänet sijoitettiin Sleesiassa sijainneeseen Stalag Luft III-leirille lähelle Saganin kaupunki (nykyään puolalainen Żagańin kaupunki)  Sotilaurallaan hän saavutti everstiluutnantin arvon.

Sodan jälkeen Staubo tuli tunnetuksi kansainvälisen tason tennispelaajana. Hän voitti ensimmäisen Norjan mestaruuden nelinpelissä ennen sotia vuonna 1939. Henkilökohtaisen mestaruuden hän voitti vuosina 1948 ja 1950  Hän osallistui vuonna 1946 ja 1947 US Open-turnauksiin sekä vuosien 1947, 1949 ja 1950 Wimbledonin turnauksiin. Viimeinen Norjan tennismestaruus tuli vuonna 1951 nelinpelissä. Tennisuran lisäksi Staubo pelasi kansallisella tasolla jalkapalloa, jääpalloa ja jääkiekkoa oslolaisen IF Readyn riveissä. Hän toimi myös jonkin IF Readyn puheenjohtajana., 

Järjestöuran Staubo aloitti Norjan Tennisliiton puheenjohtajana ja kuului sen jälkeen Norjan urheilun keskusliiton johtokuntaan. Staubo seurasi serkkuaan Olaf Ditlev-Simonsenia Kansainvälisen olympiakomitean (KOK) norjalaisedustajana vuonna 1966. Staubo toimi KOK:n jäsenenä 34 vuotta aina vuoteen 2000 asti. KOK-uransa jälkeen hänet nimitettiin järjestön kunniajäseneksi täytettyään 80 vuotta. Vuoden 1994 Lillehammerin talviolympialaisissa Staubo kuului järjestelytoimikuntaan. Hän oli myös mukana perustettaessa Norjan olympiamuseota.

Politiikassa Staubo toimi vuosina 1961-1967 Oslon kaupunginvaltuustossa konservatiivien edustajana. Työurallaan hän toimi laivanvarustajana ja kuului Norjan laivanvarustajien etujärjestöön. Hän oli perustamassa 1960-luvulla elektroniikka-alan yritystä Statronic, joka myöhemmin toimi nimellä Kiton ja fuusioitui edelleen Sonec-nimisen yrityksen kanssa.

Staubo asui elämänsä viimeiset vuodet maatilallaan Staubøssä. Hän kuoli kesäkuussa 2003 83 vuoden iässä.

## Lähteet